‏

**10.2015 איתנים ביקורת**

הנדון: ביקורת תברואית בבית החולים "איתנים"

ביום 28.10.2015 נערכה ביקורת תברואית בבית החולים "איתנים"| על ידי צוות פיקוח בריאות הסביבה גב' מרינה גומן, גב' בלה פרגמניק, גב' סבטלנה אגדי, גב' עטר עדות -הבלנה והח"מ וזאת במסגרת הביקורת הרב מקצועית לשכת הבריאות המחוזית ירושלים.

בביקורות נבדקו הנושאים הבאים: מערכות המים, המטבח המרכזי, מערך אספקת מזון למחלקות, המצב המבני והתברואי של המחלקות, הטיפול בכביסה נקייה ומלוכלכת וניקיון החצרות.

יש לציין את המקצועיות הרבה של צוותי בית החולים והמנהלה בנושאי בריאות הסביבה. רואים כי מוקדשת מחשבה רבה ורצון רב לתיקון הערותינו וניכרת התקדמות בנושאים שונים.

להלן מפורטים ממצאי הביקורת וההנחיות:

אבטחת איכות המים במוסד:

1. **במערך האיגום והחיטוי המשלים**

נדרשים השלמות בתחזוקת מערך הבקרה ומיגון כדלקמן:

* 1. התקנת התרעה אלקטרונית וקישור למוקד על פתיחת מכסי פתח אדם במאגרים.
	2. תיקון נזילה מפתח אדם במיכל מס' 2 (בקמפוס העליון).
	3. כיול בקר הכלור ומערך ההתרעות על חריגות.
	4. כיול המכשיר הנייד למדידת כלור אחת לשנה במעבדה מוכרת.
	5. במידה ויוחלט להחזיר את מי טעימה של רגש הכלור חזרה לקו, יש להגיש את תכנון.

בתגובה לדו"ח הבקרה נמסר: כל סעיפים – נמצאים בטיפולו של מר יעקב ויינברג באגף התכנון – הפרויקט עדיין לא הסתיים סופית.

1. **מערכות האספקה של המים החמים**

למרות שהמצב המבני של חלק מחדרי הדודים שופר והותקנו ברזי דיגום על קווי המים החוזרים,

ציוד מתקני מערכת ההסקה והצנרת לרוב ישן וחלוד. נדרש טיפול בליקויים הבאים:

* 1. חדר דודים של מחלקת נשים ובניין א'- אוגר המים ישן ובמצב מבני לקוי.
	2. חדר דודים אגף ילדים- אוגר המים ישן, נראה פגום וחלוד.

 ברז הדיגום של קו המים החמים החוזרים הותקן גבוה מדי- יש להנמיכו לגובה של כ-30-50 ס"מ מהקרקע.

* 1. קירות של חדר חימום המים וייצור קיטור למטבח המרכזי שופצו, מצב התקרה והגג לקויים.
	2. אין ויסות טמפרטורה בנקודות מוצא (צריכה) כנדרש. טמפרטורת המים החמים במערכת המים לצריכה סניטארית, בנקודות המוצא (ברזי צרכן), לא תעלה על C 45°.
	3. לא בכל המתקנים יש בקרת טמפרטורה על קווי המים החוזרים. יש להתקין רגשי טמפרטורה על הקווים האלו.
	4. אין סימון צנרת, כולל כיווני זרימה, בכל חדרי דודים של מערכות אספקת המים החמים.
	5. המוסד נדרש לפעול למיפוי מערכות המים החמים והתאמתן לנדרש בהנחיות לפיקוח על מוסדות רפואיים – פרק מים, חוזר ראש שירותי בריאות הציבור, (עדכון פברואר 2012).

בתגובה לדו"ח הבקרה נמסר: ציוד מתקני מערכת ההסקה והמים החמים של בניין מח' א' – ד' ישן וחלוד + סימון קווים ובקרת טמפרטורה על קווי המים החוזרים – בוצע.

בחדר דוודים יוחלפו אוגרי המים של מחלקות נשים ובניין א', ובאגף ילדים.

כל נושא מיפוי מערכות המים החמים נמצא בטיפולו של מינהל התכנון במסגרת הפרויקט לשדרוג מתקן המים החמים. לאחרונה עודכנו כי נבחר קבלן זוכה לביצוע העבודה ובימים הקרובים ייחתם עמו חוזה.

1. מערך דיגום

במוסד מתקיים ניטור איכות המים. הניטור אינו מלא:

יש לבצע ניטור על קווי המים החוזרים במערך אספקת המים החמים הסניטאריים בכל המחלקות. כמו כן, בנוסף לניטור השיגרתי, נדרשת בדיקת חיידקי לגיונלה אחת לחצי שנה לכל הפחות בנקודות אלו וכן בנקודות מוצא (צריכה) במחלקות.

בתגובה לדו"ח הבקרה נמסר:

* ביצוע ניטור מלא על קווי המים החוזרים במערך אספקת המים החמים סניטאריים בכל המחלקות – יבוצע.
* בדיקת חיידקי לגיונלה בוצעה כנדרש בדוח, לאחרונה בתאריך 3.1.16 מצורף תוצאות.
* הבדיקה תבוצע אחת לחצי שנה. ובמחלקות פסיכוגריאטריות הבדיקה תבוצע אחת לרבעון כנדרש.
1. מאצרות למכלי הסולר

**נמצאו מאצרות למכלי סולר ישנות ללא דיפון ואיטום בחלקן התחתון והקרקעית. מכלי הסולר ישנים וחלודים. מבנה המאצרות לקוי ביותר ונוגד את דרישות הנוהל "**H-01 **מערכות חום", משרד הבריאות.** **יש לדאוג למאצרות תקניות ולבדוק את תקינותם של מכלי הסולר.**

<http://www.mgm.org.il//images/goverment/forms/1078682410_H-01.pdf>

בתגובה לדו"ח הבקרה נמסר**:** המאצרות יוחלפו בתוכנית העבודה השנתית ובמסגרת בנייה חדשה של מחלקות ב' ג' ובמסגרת שיפוץ חצר מחלקות א' והמשך.

בריכת שחיה:

* חלק מהמדרכים סביב הבריכה אינם מנוקזים כראוי.
* טרם התקבלה תכנית as made של הבריכה כולל מבנה הבריכה, שטח הבריכה, מלתחות, סכימת מים, פרשה טכנית ותכנית אוורור.
* יש להקפיד, נוסף למערכת הבקרה הממוחשבת, לבצע דיגום ידני כל 3 שעות, בעת פעילות הבריכה, ל- pH, כלור נותר ועכירות.
* מי מקלחת הכניסה מנוקזים לדשא ולא לביוב.

בתגובה לדו"ח הבקרה נמסר**:** תוכנות MADE as של הבריכה נשלחה בשנית.

טיפול במערכת הניקוז של הבריכה – יבוצע ע"י מתנדבים מנורבגיה.

מערך ייצור וטיפול במזון:

בביקורת נמצא כי מצב הניקיון, סדר ואופן טיפול במוצרי מזון, כולל שמירת רצף הטמפרטורה במזון, נמצאו מניחים את הדעת, למרות שלא חל שיפור בנושא שדרוג זרימת המזון מהביקורת האחרונה מיום 05/11/14:

1. הפרדת פונקציות:
2. העברת מוצרי בשר לקצביה נעשית דרך אזור הבישול במטבח. בקצביה נמצא רק שולחן-כיור אחד לשטיפת בשר, עופות ודגים בניגוד לנדרש. אזור זה עומד לפני שיפוץ בהתאם לתוכנית מאושרת בימים הקרובים.
3. שטיפת טרמופורטרים נעשית במטבחוני המחלקות בניגוד לנדרש. יש להקצות חדר ברמפה לשטיפה, ייבוש ואיחסון טרמפורטרים. יש לאשר מולנו את התוכנית.
4. חלוקת מזון נעשית באזור הבישול במטבח כי אין מדור לחלוקת מזון שיצויד במשטחי עבודה מתאימים, במקררים ובציוד לשמירת רצף טמפרטורה בעת חלוקת המזון.
5. אין חדר לברירת קטניות.
6. המצב הפיזי:
7. אין מנדפים מעל כל הציוד הפולט חום.
8. חלק מהמדפים במחסן נמצאו מצופים בניר.
9. יש להתקין במחסן ונטה לתחלופות אוויר.
10. **כללי:**

- יש להגיש אישור המעיד על שאיבת השפכים ועל הגעתם למתקן הטיפול. כמו כן יש להעביר נתונים לגבי גודל מפריד השומן.

- יש להעביר ביצים לתבניות פלסטיק.

1. **קפטריה:**

התנאים הקיימים בקפטריה מתאימים לקיוסק ולמכירה של מוצרי מזון ארוזים בלבד. יש להוציא ציוד שלא בשימוש (מיקרו,טוסטר וכד'). בקפטריה עובדים מטופלים של בית החולים.

1. המצב הפיזי של מחסן לקוי: טיח וצבע מתקלפים מהקירות. התקרה אינה שלמה. ציפוי פורמייקה של חלק מהארונות אינן שלם.
2. אין מספיק משטחי אחסון מוגבהים, לכן חלק ממוצרי המזון הונחו ישירות על הרצפה.
3. מרכז אסוף הפסולת:

אין שינויים לטובה במרכז איסוף הפסולת הקיים. בעת הביקורת נמסר כי המרכז עומד בפני שיפוץ. יש להקצות אזור אשפה – בניית משטח בטון מתחת למכולה, עם שיפוע רצפה לתעלת ניקוז הכוללת מחסום רצפה ומחוברת למערכת הביוב. כמו כן, יש להתקין באזור נקודת השטיפה שובר ואקום לפני הברז.

בתגובה לדו"ח הבקרה נמסר

חל עיכוב ע"י הקבלן בשיפוץ הפרדת פונקציות במטבח. אגף התכנון מטפל בבעיה מול הקבלן.

**המצב הפיזי**:

1. מנדפים מעל כל ציוד פולט חום – בבדיקה עם הקבלן וגב' זהבה סדן
2. הוסר הנייר שהיה על המדפים במחסן
3. מותקנת צנרת המתגלגלת אוטומטית כנדרש בדוח.
4. יותקן שילוט המדורים במטבח
5. הקצאת אזור רמפה לשטיפת טרמופורטים כולל נקודות ניקוז – בתוכנית העבודה השנתית.
6. יותקנו וונטות במחסנים שבמטבח מרכזי

**מרכז איסוף הפסולת**: יבוצע במסגרת פרויקט מיזוג ושיפוץ המטבח גם בניית משטח בטון כולל תעלה ניקוז ונקודת שטיפה למתקני האשפה ליד אזור המטבח – הנושא הועבר לידיעת אגף התכנון להנחות את הקבלן לבצע את הנדרש בסעיף זה.

**קפיטריה** הוצא מהקפיטריה הציוד שלא נמצא בשימוש (טוסטר, מיקרו וכו') יבוצע שיפוץ כללי. צביעה + טיח ע"י צוות המחלקה הטכנית בביה"ח.

**מרכז איסוף פסולת** כלול בעבודות שיפוץ המטבח הודעה על עיכוב בעבודה נמסרה לאגף התכנון.

**איסוף פסולת רפואית:**

1. המצב הפיזי של החדר לקוי: חורים בקיר, הטיח והצבע מתקלפים מהקירות.
2. בעת הביקורת הייתה סתימה במערכת הביוב בכיור לרחיצת ידיים.
3. אחסון המיכלים החדשים לאסוף מזרקים משומשים נעשה בחדר זה.

 **מכבסה:**

בתגובה לדו"ח הבקרה נמסר: שיפוץ החדר בביצוע.

**מכבסה:**

בית החולים משתמש במכבסה חיצונית. בבית החולים מבצעים איסוף כביסה מלוכלכת ושליחתה, קבלת כביסה נקייה, מיון, אחסון והעברתה למחלקות. אופן הטיפול בכביסה מניח את הדעת. יחד עם זאת המצב המבני של חדר לטיפול בכביסה נקייה טעון שיפור: פנלים חסרים, טיח וצבע מתקלפים מהקירות וכד'.

בתגובה לדו"ח הבקרה נמסר: יבוצע צבע + החלפת פנלים במכבסה ע"י הצוות הטכני.

מחלקות:

מחלקה א' סגורה:

**המחלקה צפופה: נוספו מיטות בחדרים (נמצאו 4 מיטות במקום 3).**

**מחלקת אוטיסטים:**

יש לצבוע משקופי דלתות.

מחלקת ילדים (קומת הכניסה):

1. המחלקה צפופה: נוספו מיטות בחדרים.
2. **המצב הפיזי ירוד: בצבע בקירות בפרוזדור ובחדרים מתקלף.**
3. מטבח ארוחות בוקר של מחלקת ילדים:

- הירקות שמתקבלים מהמטבח המרכזי לארוחות בוקר אינם שטופים.

- במקרר ובארונות המדפים צופו**- יש להסיר ציפויים.**

**- ביצים אוחסנו בתבניות מקוריות.**

**- רשתות קרועות בחלונות.**

**- המעבר למחסן חומרי ניקוי של כל המחלקה נעשה דרך המטבח.**

מחלקה ב' פתוחה:

**עומדת לפני שיפוץ.**

**במטבחון קיימת בעיית אוורור והתקרה מלאה בעובש.**

**במחלקה המצב הפיזי לקוי: צבע מתקלף וכד.**

מחלקה ג':

**עומדת לפני שיפוץ. המצב הפיזי לקוי: רטיבויות, דלתות לא שלמות וכד. כמו כן הורגש בשירותים ריח רע מאוד.**

מחלקת מתבגרים סגורה (קומה 1+):

המרפסת הסגורה של המחלקה משמשת כמחסן, חדר ריפוי ועיסוק וכפינת שתייה.

בתגובה לדו"ח הבקרה נמסר:

* מחלקת אוטיסטים – יבוצע צבע במשקופי הדלתות
* מחלקת ילדים – יבוצע צבע בקירות הפרוזדור ובחדרים
* **מטבח** **מחלקת ילדים** – ארוחת בוקר
* הירקות המתקבלים מהמטבח המרכזי מגיעים שטופים
* הוסרו הציפויים שהיו במדפי הארונות והמקרר
* ביצים יאוחסנו בתבניות פלסטיק
* רשתות קרועות – יתוקנו
* חומרי הניקוי הנמצאים במחסן המטבח יועברו לחדר משק
* מחלקות ב' + ג' – מתוכננות לבנייה חדשה

**הנחיות לשיפור:**

**לטיפול מיידי:**

* להתקין קישור למוקד במערכות ההתרעה על פתיחת מכסי פתח אדם במאגרי המים.
* תיקון נזילה מפתח אדם לניקוי מאגר מס' 2 (בבוגרים).
* כיול בקרי הכלור ובדיקה כי מערך ההתרעות, כשיש חריגה ברמת הכלור, תקין.
* כיול מכשיר מדידת הכלור הנייד.
* סימון צנרת, כולל כיווני זרימה, בכל חדרי הדודים.
* בקרת טמפרטורה של המים החוזרים והקפדה כי טמפרטורת המים החמים בנקודות המוצא (לצרכנים) לא תעלה על C 45°.
* במסגרת ניטור המים, נדרש ביצוע ניטור שיגרתי על קווי המים החוזרים במערך אספקת המים החמים הסניטאריים בכל המחלקות וכן ביצוע הניטור לחיידקי לגיונלה אחת לחצי שנה.
* בקרת טמפרטורה על קווי המים החוזרים.
* ב"חדר קיטור"- לתקן חור בתקרת הפח ואת הריצוף הפגום.
* שיפוץ המטבח ובעיקר הקצביה, אזור מתחם האשפה.
* הגשת אישורים המעידים על שאיבת השפכים במהלך שנת 2014 ועל הגעתם למתקן טיפול מורשה. כמו כן יש להעביר את נתוני גודל מפריד השומן.
* במטבח: הוצאת ציפויים ממדפים, שילוט המדורים השונים במטבח וקיצור צינורות גמישים או התקנת צנרת המתגלגלת אוטומטית עם אקדח בקצה.
* תיקון המצב הפיזי וסדר בקפיטריה.
* הגשת טופס רצף שמירת הטמפרטורות בחדרי ההקפאה והקירור במשך היממה.
* רכישת תבניות פלסטיק לביצים.
* שיפור מצב פיזי ונהלי עבודה במרכז לאיסוף פסולת רפואית.
* שיפור המצב המבני של חדר לטיפול בכביסה נקייה: פנלים חסרים, טיח וצבע מתקלפים מהקירות וכד'.
* תיקון המצב הפיזי במחלקות השונות ככל הניתן, כגון: צביעה, תיקון רטיבויות, תיקון ארונות וכד. גם במחלקות העומדות בפני שיפוץ יש לעשות תיקונים הכרחיים ולפתור בעיות רטיבות.
* שיפור ההתנהלות במטבחון מחלקת ילדים.

**תוך 3 חודשים:**

* ב"חדר קיטור"- יש לפנות ציוד שלא בשימוש, כגון דוד חימום.
* חדר מכונות של מחלקות נשים ובניין א'- יש לבדוק תקינותו של אוגר המים ולטפל/להחליף עפ"י הצורך.
* חדר מכונות אגף ילדים- יש לבדוק את תקינות אוגר המים החמים ולטפל/להחליף עפ"י הצורך.
* הגשת תוכנית מעודכנת כוללת של המטבח לאישורנו, אשר תכלול את השינויים שבוצעו וכן שינויים נוספים הנדרשים במטבח (שחלקם אושר) כגון: אזור הקצביה, אזור חלוקת מזון, חדר לברירת קטניות, הקצאת אזור לשטיפת טרמפורטרים ואחסונם ומתחם האשפה.
* התקנת מנדפים מעל כל הציוד הפולט חום במטבח.
* שיפור מערכת האוורור בחלקים מהמטבח והמחסנים.
* ניקוז מי מקלחת הכניסה בבריכה לביוב.

**תוך 6 חודשים:**

* המשך החלפת ציוד ישן וחלוד במתקני מערכת ההסקה והמים החמים של הבניין המרכזי ושל מח' א'-ד'.
* טיפול בכל מאצרות הדלק/סולר ובדיקת תקינותם של המיכלים.
* מיפוי תכנית עדות (as made) של מערכת המים ובכללה מיפוי קווים ושינויים במערך האספקה של המים.
* הסדרת הניקוז במדרכים סביב בריכת השחיה.
* הגשת תכנית as made של בריכת השחייה כולל מבנה הבריכה, שטח הבריכה, מלתחות, סכימת מים, פרשה טכנית ותכנית אוורור.
* הסדרת אזור מתחם האשפה כולל בניית משטח בטון מתחת למכולה, עם שיפוע רצפה לתעלת ניקוז הכוללת מחסום רצפה ומחוברת למערכת הביוב והתקנת שובר ואקום לפני הברז בנקודת השטיפה.

**לטיפול תוך שנה מיום פרסום דו"ח זה:**

* המשך התוכנית לשדרוג המחלקות השונות.
* העסקת מרכז בריאות הסביבה במוסד או הכשרת אחד מהעובדים למלא תפקיד זה (הנדסאי לבריאות הסביבה, אקדמאי במקצועות הרלוונטיים כגון בריאות הסביבה, מדעי הסביבה, מזון או תברואן מוסמך) תאפשר להנהלת בית החולים להבטיח את יישום תחומי בריאות הסביבה במוסד, קידום טיפול בליקויים, מעקב וכו'.

 **אינג' זהבה סדן**

 **ס. מנהלת המחלקה לבריאות הסביבה**